લગ્ન બાદ યુવતીઓ માટે નોકરી અને ઘર બંનેની જવાબદારી સંભાળવી એ ખૂબ મોટો પડકાર છે. આજની યુવતી આર્થિક સ્વતંત્ર રહેવાની સાથે પોતાના તમામ શોખ પૂરા કરવા માગે છે. તેથી જ તો આજની યુવતીઓ લગ્ન બાદ પોતાની નોકરી નથી છોડતી. અનેક યુવતીઓ માતા બન્યા બાદ નોકરી છોડી દેતી હોય છે. હવે તો તેમાં પણ નોંધપાત્ર ઘટાડો જોવા મળે છે. માતૃત્વ ધારણ કર્યા બાદ પણ યુવતીઓ નોકરી તેમજ કારકિર્દીને આગળ ધપાવી રહી છે.